CELEX: 32013R0559
Language: hr
Date: 2013-06-18 00:00:00
Title: Provedbena uredba Vijeća (EU) br. 559/2013 od 18. lipnja 2013. o provedbi članka 11. stavka 1. Uredbe (EU) br. 377/2012 o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau

18/Sv. 15
            
            
               HR
            
            
               Službeni list Europske unije
            
            
               322
            
         32013R0559
   
               L 167/1
            
            
               SLUŽBENI LIST EUROPSKE UNIJE
            
         PROVEDBENA UREDBA VIJEĆA (EU) br. 559/2013
   od 18. lipnja 2013.
   o provedbi članka 11. stavka 1. Uredbe (EU) br. 377/2012 o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 377/2012 od 3. svibnja 2012. o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau (1), a posebno njezin članak 11. stavke 1. i 4.
   budući da:
   
               (1)
            
            
               Vijeće je 3. svibnja 2012. donijelo Uredbu (EU) br. 377/2012.
            
         
               (2)
            
            
               Vijeće je izvršilo potpuni pregled popisa osoba, kako je određen u Prilogu I. Uredbi (EU) br. 377/2012, a na koji popis se primjenjuje članak 2. stavci 1. i 2. te Uredbe. Vijeće je zaključilo da bi na osobe navedene u Prilogu I. Uredbi 377/2012 i dalje trebalo primjenjivati posebne mjere ograničavanja predviđene u toj Uredbi.
            
         
               (3)
            
            
               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 2048 (2012.), 20. ožujka 2012. ažurirao je podatke o jednoj osobi koja je uvrštena na popis. Kako bi se provela odluka Odbora, Vijeće je donijelo Provedbenu odluku 2013/293/ZVSP od 18. lipnja 2013. o provedbi Odluke 2012/285/ZVSP o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau (2).
            
         
               (4)
            
            
               Unos za navedenu osobu u Prilogu I. Uredbi (EU) br. 377/2012 trebalo bi na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 377/2012 mijenja se kako je određeno u Prilogu ovoj Uredbi.
   Članak 2.
   Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 18. lipnja 2013.
      
         
            Za Vijeće
         
         
            Predsjednik
         
         P. HOGAN
      
   
   
      (1)  SL L 119, 4.5.2012., str. 1.
   
      (2)  SL L 167, 19.6.2013., str. 39.
   PRILOG
   Dolje navedeni unos za subjekt iz Priloga I. Uredbi (EU) br. 377/2012 zamjenjuje se sljedećim:
   
               Ime
            
            
               Identifikacijski podaci (datum i mjesto rođenja (d.r. i m.r.), broj putovnice/osobne iskaznice itd.)
            
            
               Razlozi za uvrštavanje na popis
            
            
               Datum uvrštenja na popis
            
         
               „Bojnik Idrissa DJALÓ
            
            
               Državljanstvo: Gvineja Bisau
               d.r.: 18. prosinca 1954.
               Službena funkcija: Savjetnik za protokol načelniku stožera oružanih snaga, a kasnije brigadir i šef protokola pri sjedištu oružanih snaga.
               Putovnica: AAISO40158
               Datum izdavanja: 2.10.2012.
               Mjesto izdavanja: Gvineja Bisau
               Datum isteka valjanosti: 2.10.2015.
            
            
               Osoba za kontakt ‚Vojnog zapovjedništva’ koje je preuzelo odgovornost za državni udar 12. travnja 2012. i jedan od njegovih najaktivnijih članova. Bio je jedan od prvih dužnosnika koji su javno priznali povezanost s ‚Vojnim zapovjedništvom’, tako da je potpisao jedno od njihovih prvih priopćenja (br. 5, od 13. travnja 2012.). Bojnik Djaló također je pripadnik vojnoobavještajne službe.
            
            
               18.7.2012.”